“دستونک”
 مرچاں گُلیں مهگونگ ءِ داب اَنت دگه ڈولیں
 درد واریں دل ءَ رنج ءُ ازاب اَنت دگه ڈولیں
 گُشت وابگُش ءَ چه کجا مانایے بْیاراں
 تئی آگهی ءِ دیتگیں واب اَنت دگه ڈولیں
 بے نوشگءَ یک تنگے ءِ گاربنت سرءِ هوش
 آ کدّهیں چّمانی شراب اَنت دگه ڈولیں
 ایرگیجگ ءَبوجیگ ءِ هزار بَردل ءَ بیچّار
 که مهرءِ زرءِ گْورمءُ تیاب اَنت دگه ڈولیں
 هکّ زیری ءُ دروگ ءُ شَتلی تاهت ءُ هیرات
 تئی کرداَنت اجب رنگیں سواب اَنت دگه ڈولیں
 آتکیں په امیدے تئی درءَ بیتگیں دلپروش
 مۓ کُرتگیں ارزانی جواب اَنت دگه ڈولیں
 چارگ نه بیت تاوان کُجام اِنت ءُ چی اِنت سیتّ
 ساحردلی دوستانی هساب اَنت دگه ڈولیں
شاعر : مراد ساحر